**EVALUAREA TEMATICĂ A**

**REGIEI NAȚIONALE A PĂDURILOR-ROMSILVA**

**PRIVIND IMPLEMENTAREA**

**STRATEGIEI NAȚIONALE ANTICORUPȚIE 2021 – 2025**

**Raport de evaluare**

**2024**

**REGIA NAȚIONALĂ A PĂDURILOR-ROMSILVA**

**I. INTRODUCERE**

***Adresa fizică:*** str. Petricani nr. 9A, sector 2, București

***Adresa virtuală:*** [www.rosilva.ro](http://www.rosilva.ro)

* ***Cadrul legal care reglementează activitatea instituției:***

Hotărârea nr. 229/2009 privind reorganizarea Regiei Naționale a Pădurilor-Romsilva și aprobarea regulamentului de organizare și funcționare, cu modificările şi completările ulterioare.

* ***Misiune / atribuții / competențe / structura:***

RNP-Romsilva are ca scop principal gestionarea durabilă și unitară, în conformitate cu prevederile legale, a fondului forestier proprietate publică a statului.

* **Organigrama:**

În ceea ce privește organigrama Regiei Naționale a Pădurilor-Romsilva menționăm că aparatul central al regiei este alcătuit din: 42 de unități fără personalitate juridică, 22 de administrații de parcuri naturale/naționale, Muzeul Cinegetic al Carpaților Posada și Direcția de Creștere, Exploatare și Ameliorare a Cabalinelor.

* **Structuri subordonate:**

Romsilva are în structura sa 42 de unități fără personalitate juridică și 24 de unități cu personalitate juridică.

* **Număr total poziții/funcții prevăzute în statul instituției (inclusiv numărul de funcții de conducere ocupate cu titlu permanent):** 16553 posturi.
* **Resursele alocate pentru cele 3 standarde supuse evaluării:**

1. **resurse financiare, evidențiindu-le distinct pe cele alocate pentru pregătirea profesională:** *nu implică resurse financiare suplimentare*;
2. **resurse** **umane**: *angajați desemnați prin decizie de către angajator*;
3. **resursele materiale (calculatoare, spațiu pentru desfășurarea activității, acces la internet etc.):** *suficiente.*

* **Scopul misiunii de evaluare**

Prin Hotărârea Guvernului nr. 1269/2021 au fost aprobate *Strategia Națională Anticorupție (SNA) 2021-2025* și documentele aferente acesteia.

Potrivit art. 11 și 12 din *Metodologia de monitorizare a implementării SNA 2021-2025*, aprobată prin Ordinul Ministrului Justiției nr.2046/2022, în cadrul reuniunilor desfășurate în luna decembrie 2022, platformele de cooperare au aprobat temele de evaluare tematică și instituțiile ce urmează a fi supuse evaluării în anul 2023.

Temele care fac obiectul misiunilor de evaluare tematică în anul 2023 sunt:

* 1. evaluarea riscurilor de corupție în cadrul autorităților și instituțiilor publice centrale și locale;
  2. evaluarea incidentelor de integritate în cadrul autorităților și instituțiilor publice centrale și locale;
  3. gestionarea mecanismului de implementare a SNA de către instituțiile publice (inclusiv întreprinderi publice).

Obiectivele procesului de monitorizare sunt:

* Identificarea progreselor înregistrate în implementarea SNA;
* Identificarea și corectarea problemelor practice apărute în aplicarea politicilor și normelor anticorupție;
* Creșterea gradului de cunoaștere, înțelegere și implementare a măsurilor de prevenire a corupției, în sectorul public și privat.

Procedura evaluării a constat în analiza și completarea chestionarului tematic de evaluare transmis la data de 13.04.2023, organizarea vizitei de evaluare la sediul Regiei Naționale a Pădurilor-Romsilva, în data de 26 aprilie 2023, și în redactarea raportului de evaluare.

* ***Componența echipei de evaluare***

**Echipa de evaluare a fost compusă din 3 persoane:**

* D-na. Ana Maria Neamțu, personal de specialitate juridică asimilat judecătorilor și procurorilor, Ministerul Justiției, expert evaluator din cadrul platformei administrației publice centrale;
* D-na. Rebeca Filip – Direcția Generală Anticorupție, expert evaluator din cadrul platformei autorităților independente și a instituțiilor anticorupție;
* D-na. Anamaria Ramona Rusu - Comisia Antifraudă, ARB, expert evaluator din cadrul platformei mediului de afaceri.

**Reprezentanții Regiei Naționale a Pădurilor-Romsilva care au luat parte la întâlnire au fost:**

* + Eleodor Olavi Nițescu – Director General Adjunct – Șef al Grupului de lucru pentru implementarea metodologiei standard de evaluare a riscurilor de corupție;
  + Dorin Gârbacea – Președinte Consiliu de Disciplină – membru al Grupului de lucru pentru implementarea metodologiei standard de evaluare a riscurilor de corupție;
  + Ionel Uță – Consilier juridic – membru al Grupului de lucru pentru implementarea metodologiei standard de evaluare a riscurilor de corupție;
  + Cătănoiu Anca Eugenia – Serviciu Audit Intern;
  + Bogdan Achimenco – Șef Serviciu Financiar – membru al Grupului de lucru pentru implementarea metodologiei standard de evaluare a riscurilor de corupție;
  + Ileana Murariu – referent – Serviciul Cinegetică, Salmonicultură și Silvoturism – membru al Grupului de lucru pentru implementarea metodologiei standard de evaluare a riscurilor de corupție;
  + Iuliana Vasilica Alexandru – referent Cabinet Director general – secretar comisie;
  + Ginela Grădinaru - consilier Direcția Corp Control, Integritate și Anticorupție, Compartimentul de Integritate și Anticorupție - Ministerul Mediului, Apelor și Pădurilor.

**Din partea Secretariatului tehnic al SNA a participat:**

* D-na Cristina Lenuța Boştinaru-Beclea, personal de specialitate juridică asimilat judecătorilor și procurorilor, Ministerul Justiției.

**II. CONSTATĂRI**

1. **EVALUAREA RISCURILOR DE CORUPȚIE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**

Cu ocazia vizitei de evaluare tematică, echipa de evaluare a constatat că la nivelul Regiei Naționale a Pădurilor-Romsilva a fost constituit Grupul de lucru pentru implementarea metodologiei standard de evaluare a riscurilor de corupție, conform art. 6 din Metodologia standard de evaluare a riscurilor de corupție în cadrul autorităților și instituțiilor publice centrale, aprobată prin Hotărârea Guvernului nr. 599/2018. Constituirea s-a realizat prin Decizia directorului general din anul 2022, actualizată în 2023 (Decizia nr. 104/05.04.2023).

* + Grupul de lucru are următoarea componență:
  + Director General Adjunct
  + Președinte - Consiliu de disciplină
  + Consilier de etică/de integritate
  + Inginer silvic - Compartiment Corp Control
  + Șef Serviciu audit intern
  + Șef Serviciu financiar
  + Șef Serviciu - Organizare, programare și resurse umane
  + Specialist resurse umane
  + 1 secretar comisie

În anul 2022, Grupul de lucru pentru implementarea metodologiei standard de evaluare a riscurilor de corupție nu a identificat și descris riscurile de corupție, conform art. 11 din Metodologia standard de evaluare a riscurilor de corupție în cadrul autorităților și instituțiilor publice centrale, nefiind întocmit Registrul riscurilor de corupție.

Conform discuțiilor din cadrul vizitei, în 26.04.2023 a fost inițiat demersul de elaborare a Registrului riscurilor de corupție.

Cu referire la programele de formare în domeniul implementării prevederilor legale referitoare la analiza riscurilor de corupție, în anul 2022 nu au existat astfel de programe. În cadrul vizitei, echipa de evaluare a fost informată cu privire la faptul că în perioada 19-20 aprilie 2023, reprezentanți ai instituției, membri ai *Grupului de lucru pentru implementarea metodologiei standard de evaluare a riscurilor de corupție,* au participat la un curs de formare profesională, denumit *Etică și Integritate - SNA 2021-2025[[1]](#footnote-2)*.

1. **EVALUAREA INCIDENTELOR DE INTEGRITATE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**

Deși, potrivit răspunsului din chestionarul tematic de evaluare, există desemnat un angajat responsabil pentru implementarea metodologiei de evaluare a incidentelor de integritate, nu s-a transmis decizia de desemnare, fiind menționat doar că este un act intern emis de Directorul General.

Prin Decizia conducerii regiei, înregistrată cu nr. 920/06.12.2022, a fost desemnat consilierul de etică în cadrul aparatului central al regiei naționale a Pădurilor – Romsilva.

Experții evaluatori au reținut, de asemenea, că la nivelul Romsilva a fost elaborat şi publicat pe pagina de internet a instituției[[2]](#footnote-3) *”Codul de conduită etică și profesională a salariaților Regiei Naționale a Pădurilor-ROMSILVA”* – aprobat prin Hotărârea Consiliului de Administrație nr. 19/15.12.2022, înregistrat la registratura generală sub nr. 14376/22.12.2022. De asemenea, potrivit celor menționate de reprezentanții instituției evaluate, acesta a fost transmis prin intermediul mesageriei electronice salariaților din cadrul aparatului central, precum şi din cadrul unităților subordonate, la data de 22.12 2022 prin adresa nr. 15114/DN/21.12.2022 a Directorului General al instituției. <http://www.rosilva.ro/files/content/bucuresti/codetica2022.pdf> )

În cadrul discuțiilor purtate cu ocazia vizitei de evaluare, experții evaluatori apreciază că nu s-a îndeplinit în mod corespunzător rolul consilierului de etică, respectiv de prevenire a încălcării principiilor şi normelor de conduită, sens în care nu a procedat la informări periodice a personalului instituției cu privire la normele de etică, modificări ale cadrului normativ în domeniul eticii și integrității și nu a elaborat analize privind cauzele, riscurile și vulnerabilitățile care se manifestă în activitatea funcționarilor publici din cadrul autorității sau instituției publice și care ar putea determina o încălcare a principiilor și normelor de conduită.

La nivelul instituției nu există o evidență a sesizărilor incidentelor de integritate, menționându-se că nu au fost primite astfel de sesizări în anul de referință de către responsabilul pentru implementarea metodologiei de evaluare a incidentelor de integritate; nu a fost elaborat, aprobat și publicat Raportul anual privind evaluarea incidentelor.

Totuși, la nivelul unităților de structură s-a menționat posibilitatea existenței incidentelor de integritate, însă nu există o situație care să confirme/infirme acest aspect.

Apreciem față de aspectele constatate necesitatea întocmirii unui registru centralizat, fapt ce va determina o monitorizare constantă cu posibilitatea luării de măsuri imediate, fapt ce va contribui la diminuarea riscurilor ce pot decurge implicit.

Conform Deciziei nr. 427/20.06.2022, a fost revizuit și aprobat Planul de integritate pentru implementarea SNA 2021 – 2025, acesta fiind publicat pe site-ul instituției[[3]](#footnote-4).

1. **GESTIONAREA MECANISMULUI DE IMPLEMENTARE A SNA DE CĂTRE INSTITUȚIILE PUBLICE (INCLUSIV ÎNTREPRINDERI PUBLICE)**

La nivelul instituției evaluate, nu există o persoană/structură care să se ocupe distinct de implementarea SNA.

Conform răspunsului furnizat în chestionar, grupul desemnat pentru implementarea Planului de integritate și coordonatorul Planului de integritate (desemnați prin aceeași decizie de aprobare a Planului de integritate, și anume Decizia nr. 427/20.06.2022), au și această atribuție.

Conform răspunsului din chestionar, problematicii SNA îi sunt alocate suficiente resurse financiare și umane.

Deși a fost întocmit Planul de integritate, la elaborarea acestuia nu au fost avute în vedere riscurile de corupție, fiind utilizate ca sursă documentele din cadrul SCIM.

Promovarea integrității la nivelul instituției a fost gestionată prin consolidarea profesionalismului personalului, prin aplicarea mecanismelor de evaluare a performanțelor, transparentizarea procesului de recrutare și asigurarea stabilității personalului pe posturi.

Conform răspunsurilor din cadrul chestionarului și în cadrul vizitei de evaluare, nu există proceduri operaționale/de sistem pentru toate standardele de integritate incluse în Anexa nr. 3.

**III. BUNE PRACTICI**

1. **EVALUAREA RISCURILOR DE CORUPȚIE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**

Nu au fost identificate.

1. **EVALUAREA INCIDENTELOR DE INTEGRITATE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**

Nu au fost identificate.

1. **GESTIONAREA MECANISMULUI DE IMPLEMENTARE A SNA DE CĂTRE INSTITUȚIILE PUBLICE (INCLUSIV ÎNTREPRINDERI PUBLICE)**

Nu au fost identificate.

**IV. CONCLUZII ȘI RECOMANDĂRI**

1. **EVALUAREA RISCURILOR DE CORUPȚIE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**
2. Identificarea riscurilor de corupție conform art. 11 din Metodologia standard de evaluare a riscurilor de corupție în cadrul autorităților și instituțiilor publice centrale, nefiind întocmit Registrul riscurilor de corupție;
3. Întocmirea Registrului riscurilor de corupție;
4. Revizuirea Planului de integritate, raportat la Registrul riscurilor de corupție.
5. **EVALUAREA INCIDENTELOR DE INTEGRITATE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**
6. Elaborarea unei proceduri de lucru referitoare la activitățile și acțiunile de comunicare internă și externă cu privire la evidența și gestionarea incidentelor de integritate, inclusiv de la nivelul unităților teritoriale;
7. Întocmirea unui registru centralizat privind incidentele de integritate produse la nivelul întregii instituții, inclusiv la nivelul structurilor teritoriale;
8. Asigurarea cadrului necesar ca persoanele responsabile cu implementarea/ monitorizarea incidentelor de integritate să participe la programe de pregătire profesională corespunzătoare;
9. Elaborarea Raportului anual privind evaluarea incidentelor, potrivit Metodologiei standard cuprinsă în HG 599/2018.
10. **GESTIONAREA MECANISMULUI DE IMPLEMENTARE A SNA DE CĂTRE INSTITUȚIILE PUBLICE (INCLUSIV ÎNTREPRINDERI PUBLICE)**
11. Asigurarea pregătirii profesionale pe teme de integritate cuprinse în Anexa 3 a Strategiei Naționale Anticorupție a angajaților, inclusiv de la nivelul structurilor teritoriale, prin invitarea unor specialiști în domeniu sau prin solicitarea de sprijin, dacă se apreciază necesar, din partea ANI, MAI-DGA și/sau MJ;
12. Desemnarea prin decizie a conducătorului instituției a persoanelor responsabile cu privire la implementarea standardelor de integritate (consilier de etică și integritate, persoană/departament responsabil cu implementarea/monitorizarea SNA) și introducerea în fișa postului a atribuțiilor necesare pentru asigurarea implementării prevederilor legale privind procedurile pentru care au fost desemnate;
13. Elaborarea de proceduri privind protecția avertizorilor în interes public și identificarea și gestionarea funcțiilor sensibile.

1. Organizat sub egida unor furnizori de formare profesionala din mediul privat [↑](#footnote-ref-2)
2. www.rosilva.ro [↑](#footnote-ref-3)
3. Planul de integritate pentru implementarea SNA 2021-2025 a fost revizuit și aprobat de conducerea instituției și în anul 2023, în prezent pe site-ul acesteia fiind publicată noua formă a documentului <http://www.rosilva.ro/files/content/bucuresti/SNA2025.pdf> [↑](#footnote-ref-4)